Page:Beowulf (Wyatt).djvu/130

106

Swā bið gēomorlīcgomelum ceorle tō gebīdanne,þæt his byre rīde giong on galgan;þonne hē gyd wrece, sārigne sang,þonne his sunu hangað hrefne tō hrōðre,ond hē him helpan ne mæg, eald ond in-frōd,ǣnige gefremman. Symble bið gemyndgadmorna gehwylce &#x2A;eaforan ellor-sīð;ōðres ne gȳmeð tō gebīdanneburgum in innan yrfe-weardas, þonne se ān hafað þurh dēaðes nȳddǣda gefondad. Gesyhð sorh-cearigon his suna būre wīn-sele wēstne,wind-gereste, rēote berofene;rīdend swefað, hæleð in hoðman;nis þǣr hearpan swēg, gomen in geardum,swylce ðǣr īu wǣron.

 

Gewīteð þonne on sealman,sorh-lēoð gæleð ān æfter ānum;þūhte him eall tō rūm, wongas ond wīc-stede.Swā Wedra helm æfter Herebealdeheortan sorge weallinde wæg;wihte ne meahte on ðām feorh-bonanfǣghðe gebētan; nē ðȳ ǣr hē þone heaðorinchatian ne meahte lāðum dǣdum,þēah him lēof ne wæs. Hē ðā mid þǣre sorhge,þe him sīo sār belamp, gum-drēam ofgeaf,Godes lēoht gecēas; 